సుబ్రహ్మణ్య అష్టకమ్ కరావలమ్బ స్తోత్రమ్

హే స్వామినాథ కరుణాకర దీనబన్ధో,
శ్రీపార్వతీశముఖపఙ్కజ పద్మబన్ధో |
శ్రీశాదిదేవగణపూజితపాదపద్మ,
వల్లీసనాథ మమ దేహి కరావలమ్బమ్ || ౧ ||

దేవాదిదేవనుత దేవగణాధినాథ,
దేవేన్ద్రవన్ద్య మృదుపఙ్కజమఞ్జుపాద |
దేవర్షినారదమునీన్ద్రసుగీతకీర్తే,
వల్లీసనాథ మమ దేహి కరావలమ్బమ్ || ౨ ||

నిత్యాన్నదాన నిరతాఖిల రోగహారిన్,
తస్మాత్ప్రదాన పరిపూరితభక్తకామ |
శృత్యాగమప్రణవవాచ్యనిజస్వరూప,
వల్లీసనాథ మమ దేహి కరావలమ్బమ్ || ౩ ||

క్రౌఞ్చాసురేన్ద్ర పరిఖణ్డన శక్తిశూల,
పాశాదిశస్త్రపరిమణ్డితదివ్యపాణే |
శ్రీకుణ్డలీశ ధృతతుణ్డ శిఖీన్ద్రవాహ,
వల్లీసనాథ మమ దేహి కరావలమ్బమ్ || ౪ ||

దేవాదిదేవ రథమణ్డల మధ్య వేద్య,
దేవేన్ద్ర పీఠనగరం దృఢచాపహస్తమ్ |
శూరం నిహత్య సురకోటిభిరీడ్యమాన,
వల్లీసనాథ మమ దేహి కరావలమ్బమ్ || ౫ ||

హారాదిరత్నమణియుక్తకిరీటహార,
కేయూరకుణ్డలలసత్కవచాభిరామ |
హే వీర తారక జయాౙ్మరబృన్దవన్ద్య,
వల్లీసనాథ మమ దేహి కరావలమ్బమ్ || ౬ ||

పఞ్చాక్షరాదిమనుమన్త్రిత గాఙ్గతోయైః,
పఞ్చామృతైః ప్రముదితేన్ద్రముఖైర్మునీన్ద్రైః |
పట్టాభిషిక్త హరియుక్త పరాసనాథ,
వల్లీసనాథ మమ దేహి కరావలమ్బమ్ || ౭ ||

శ్రీకార్తికేయ కరుణామృతపూర్ణదృష్ట్యా,
కామాదిరోగకలుషీకృతదుష్టచిత్తమ్ |
భక్త్వా తు మామవకళాధర కాన్తికాన్త్యా,
వల్లీసనాథ మమ దేహి కరావలమ్బమ్ || ౮ ||

సుబ్రహ్మణ్య కరావలమ్బం పుణ్యం యే పఠన్తి ద్విజోత్తమాః |
తే సర్వే ముక్తి మాయాన్తి సుబ్రహ్మణ్య ప్రసాదతః |
సుబ్రహ్మణ్య కరావలమ్బమిదం ప్రాతరుత్థాయ యః పఠేత్ |
కోటిజన్మకృతం పాపం తత్‍క్షణాదేవ నశ్యతి ||

Web Url: http://www.vignanam.org/veda/subrahmanya-ashtakam-karavalamba-stotram-shuddhatelugu.html